Document ID: /roh_data/filtered/fineweb-2-filterrobots_roh.jsonl.gz/11451

«La fusiun Valragn è anc lunsch davent» di Monika Lorez-Meuli che maina sco deputada la gruppa da lavur. En l’emprima fasa vegnan ussa mess ils fatgs sin maisa e rimnà las infurmaziuns da las singulas vischnancas per insumma avair ina basa da discussiun.
Tenor la deputada dal Cussegl grond è il futur politic dentant mo pussaivel cun ina vischnanca fusiunada cun quai che las sfidas vegnan adina pli grondas. Da gist fusiunar cun Avras na vegnia il mument betg en dumonda. I na saja betg da surchargiar il char.
La nova vischnanca Valragn avess bunamain 780 abitants. E sche tut va tenor plan pudessan l’entschatta 2017 las vischnancas esser fusiunadas.